Държавен вестник, бр. 37, 2012 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  37
(6) Класифицирана информация, маркира­
на СТРОГО СЕКРЕТНО/VRLO TAJNO/TOP 
SECRET, не се унищожава. Тя се връща на 
страната източник.
(7) В случай на ситуация, при която е не­
възможно да се защитава и връща обратно 
класифицираната информация, създадена 
или предадена по това споразумение, тя се 
унищожава незабавно в съответствие с нацио­
налното законодателство. Страната получател 
уведомява във възможно най-кратки срокове 
компетентния орган на страната източник за 
унищожаването.
Член 9
Класифицирани договори
(1) При поискване компетентните органи 
потвърждават дали предложеният контрагент 
или лицата, които участват в преговорите или 
в прилагането на класифицирани договори, 
имат издадени разрешения за достъп/удосто­
верения за сигурност.
(2) Компетентните органи могат да искат 
извършване на инспекция по сигурността, за 
да се осигури прилагането на стандартите по 
сигурността в съответствие с националното 
законодателство.
(3) Класифицираните договори съдържат 
раздел по сигурността/анекс по изискванията 
на сигурността и ниво на класификация на 
всеки елемент от класифицирания договор. 
Копие от раздела по сигурността/анекса по 
изискванията на сигурността се изпраща на 
компетентния орган на страната, под чиято 
юрисдикция договорът се изпълнява.
(4) Договори, съдържащи класифицира­
на информация с ниво на класификация 
ЗА СЛУЖЕБНО ПОЛЗВАНЕ/INTERNO/ 
RESTRICTED, съдържат подходяща клау­
за, определяща минималните мерки, които 
трябва да се приложат за защитата на такава 
класифицирана информация. За такива дого­
вори не е необходимо разрешение за достъп/
удостоверение за сигурност.
Член 10
Посещения
(1) Посещения, включващи достъп до 
класифицирана информация от граждани 
на едната страна в другата страна, се извър­
шват след предварително писмено съгласие 
от компетентния орган на страната домакин.
(2) Посещения, включващи достъп до кла­
сифицирана информация, се разрешават от 
едната страна спрямо посетители от другата 
страна, ако те:
а) имат издадено от компетентния орган на 
изпращащата страна разрешение за достъп;
б) имат разрешен достъп до класифици­
рана информация в съответствие с тяхното 
национално законодателство.
(3) Посещения, включващи достъп до кла­
сифицирана информация от граждани на трета 
страна, се извършват с общо споразумение 
между страните.
(4) Компетентният орган на изпращащата 
страна информира компетентния орган на 
страната домакин за планираното посещение 
чрез искане за посещение, което трябва да 
бъде получено най-малко тридесет дни преди 
посещението.
(5) В неотложни случаи искането за по­
сещение се изпраща най-малко седем дни 
предварително.
(6) Искането за посещение съдържа:
а) име на посетителя, дата и място на 
раждане, гражданство, номер на паспорт 
(лична карта);
б) наименование на организацията, която 
посетителят представлява или към която 
принадлежи;
в) наименование и адрес на организацията, 
която ще бъде посетена;
г) разрешение за достъп на посетителя и 
неговия срок на валидност;
д) предмет и цел на посещението;
е) очаквана дата и продължителност на 
исканото посещение; в случай на много­
кратни посещения срокът им се договаря 
допълнително;
ж) дата, подпис и официален печат на 
компетентния орган.
(7) След получаване на съгласие за посе­
щението компетентният орган на страната 
домакин изпраща копие от искането за по­
сещение на служителите по сигурността на 
организацията, която ще бъде посетена.
(8) Съгласието за посещение е валидно за 
срок до една година.
(9) Компетентните органи на страните мо­
гат да създават списъци на лица, одобрени да 
осъществяват многократни посещения. Тези 
списъци са валидни за първоначален период 
дванадесет месеца. Сроковете на конкретните 
посещения се уговарят директно със съот­
ветните органи на организациите, които ще 
бъдат посетени от тези лица, в съответствие 
със сроковете и условията, за които са се 
договорили.
(10) Всяка страна гарантира защитата на 
личните данни на посетителите в съответствие 
с респективното национално законодателство.
Член 11
Нарушаване на мерките за сигурност
(1) В случай на нарушаване на мерките за 
сигурност компетентният орган, в чиято дър­
жава се е получило нарушаване на мерките за 
сигурност, трябва да информира компетентния 
орган на другата страна възможно най-бързо 
и да проведе необходимото разследване. При 
необходимост другата страна оказва съдей­
ствие при разследването.